Številka: 110 - 14 / 2020 - 3

Datum: 16. 9. 2020

Na podlagi sedmega odstavka 57. člena in 58. člena ter skladno z 59. členom Zakona o javnih uslužbencih (Uradni list RS, št. 63/07 – UPB in nasl.; v nadaljevanju: ZJU),

**UPRAVNA ENOTA MARIBOR**, Ulica heroja Staneta 1, 2501 Maribor

o b j a v l j a

**javni natečaj** za zasedbo **2** **prostih uradniških delovnih mest**

**»REFERENT-MATIČAR« (m/ž), s šifro 226,**

**v Oddelku za matične zadeve, državljanstvo in migracije**

\*

Poleg splošnih pogojev, ki jih določajo predpisi s področja delovnega prava, morajo kandidati, ki se bodo prijavili na prosto delovno mesto, izpolnjevati še sledeče pogoje:

* izobrazba:
* najmanj srednje tehniško in drugo strokovno izobraževanje (srednja strokovna izobrazba) ali
* najmanj srednje splošno izobraževanje (srednja splošna izobrazba),
* najmanj eno (1) leto delovnih izkušenj,
* strokovni izpit iz upravnega postopka \*,
* obvezno usposabljanje za imenovanje v naziv \*\*,
* znanje uradnega (slovenskega) jezika\*\*\*.

Prav tako pa mora kandidat, ki se prijavlja na prosto delovno mesto, izpolnjevati tudi pogoje iz drugega odstavka 88. člena ZJU, in sicer:

* državljanstvo Republike Slovenije,
* da oseba ni bila pravnomočno obsojena zaradi naklepnega kaznivega dejanja, ki se preganja po uradni dolžnosti in da ni bila obsojena na nepogojno kazen zapora v trajanju več kot šest mesecev,
* da zoper osebo ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

***\**** *Skladno s tretjim odstavkom 31. člena Zakona o splošnem upravnem postopku (ZUP; Uradni list RS, št. 24/06 – UPB in nasl.) mora kandidat, v kolikor »strokovnega izpita iz upravnega postopka« še ni opravil, le-tega opraviti najkasneje v treh (3) mesecih od sklenitve delovnega razmerja.*

***\*\**** *Skladno s prvim odstavkom 89. člena ZJU bo moral izbrani kandidat, v kolikor »obveznega usposabljanja za imenovanje v naziv« še ni opravil, le – tega opraviti najpozneje v enem (1) letu od sklenitve pogodbe o zaposlitvi. Kot opravljeno usposabljanje šteje tudi opravljen »strokovni izpit za imenovanje v naziv« ali udeležba na pripravah za imenovanje v naziv v skladu z določbami ZJU.*

*\*\*\* Za delo na nepoložajnem uradniškem delovnem mestu »referent« zadostuje srednja raven aktivnega znanja slovenščine (tretji odstavek 3. člena Uredbe o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil (Uradni list RS, št. 22/08)).*

Kot delovne izkušnje se, skladno s 13. točko 6. člena ZJU, šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje pa se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi četrtega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih se za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Naloge na delovnem mestu so:

* vodenje enostavnih upravnih postopkov na prvi stopnji,
* izdajanje odločb na predpisanih obrazcih na prvi stopnji,
* opravljanje enostavnih upravnih nalog,
* opravljanje dejanj v zvezi z izdajanjem potrdil iz enostavnih evidenc,
* sprejemanje plačil upravnih storitev in
* opravljanje drugih nalog podobne zahtevnosti.

Prijava mora vsebovati:

* 1. pisno izjavo iz katere je razvidno:
* izpolnjevanje pogoja glede zahtevane izobrazbe (iz izjave mora biti razvidna tako pridobljena izobrazba, kot leto in ustanova, na kateri je bila izobrazba pridobljena);
* izpolnjevanje pogoja glede zahtevanih delovnih izkušenj (zaželeno je, da kandidat pri tem navede: vse dosedanje zaposlitve z datumi sklenitev in prekinitev delovnih razmerij pri posameznih delodajalcih oz. čas opravljanja dela; kratek opis dela in izobrazbo, ki je bila zahtevana za posamezno delovno mesto (stopnjo zahtevnosti delovnega mesta));

1. pisno izjavo glede opravljenega strokovnega izpita iz upravnega postopka (če ga je kandidat opravil);
2. pisno izjavo glede opravljenega obveznega usposabljanja za imenovanje v naziv (če ga je kandidat opravil);
3. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. pisno izjavo, da za namen tega natečajnega postopka dovoljuje Upravni enoti Maribor pridobitev podatkov o izpolnjevanju pogojev za zasedbo delovnega mesta iz uradnih evidenc. V primeru, da kandidat s pridobitvijo podatkov iz uradnih evidenc ne soglaša, bo moral ustrezna dokazila predložiti sam.

Izpolnjevanje zgoraj navedenih pogojev kandidat dokazuje s predložitvijo pisnih izjav, lahko pa k svoji prijavi priloži tudi ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Izbirni postopek se lahko opravi v več fazah, tako da se kandidati izločajo postopno (drugi odstavek 61. člena ZJU). Opravi se lahko v obliki presojanja strokovne usposobljenosti iz dokumentacije, ki jo je predložil kandidat, pisnega preizkusa usposobljenosti, ustnega razgovora ali v drugi obliki, skladni s strokovnimi spoznanji na področju ravnanja z ljudmi pri delu.

Od izbranih kandidatov se pričakuje zanesljivost, natančnost, samostojnost, prilagodljivost, komunikativnost in sposobnost za delo v skupini ter pripravljenost za stalno strokovno usposabljanje.

Izbrana kandidata bosta delo na navedenem delovnem mestu »REFERENT-MATIČAR«, v V. TR, opravljala v uradniškem nazivu petega kariernega razreda, XV. stopnje **»referent III«** (z izhodiščnim plačnim razredom: 22 oz. 1.003,54 EUR bruto), z možnostjo napredovanja v naziv štirinajste in trinajste stopnje.

Delovno razmerje bo sklenjeno za **nedoločen čas**, **s polnim delovnim časom** ter **enomesečnim poskusnim delom**. Izbrana kandidata bosta delo opravljala v prostorih Upravne enote Maribor, Ulica heroja Staneta 1 v Mariboru oz. v drugih uradnih prostorih, kjer organ posluje.

Skladno z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/2006 in 104/2010), se v izbirni postopek ne bodo uvrstili kandidati, ki ne izpolnjujejo natečajnih pogojev.

\*

Kandidat vloži prijavo v pisni obliki na priloženem obrazcu, ki jo pošlje v zaprti ovojnici z označbo: **»za javni natečaj za prosto uradniško delovno mesto »REFERENT-MATIČAR« (s šifro 226)** v Oddelku za matične zadeve, državljanstvo in migracije, na naslov: **Upravna enota Maribor, Ulica heroja Staneta 1, 2501 Maribor**, in sicer najkasneje v roku **8 dni** po objavi na osrednjem spletnem mestu državne uprave »GOV.SI« (<https://www.gov.si/zbirke/delovna-mesta/>) in Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: **ue.maribor@gov.si**, pri čemer veljavnost prijave ni pogojena z elektronskim podpisom.

*Iz ekonomskega in ekološkega vidika kandidate vljudno naprošamo, da prijavo vložijo tako, da izpolnijo priloženi obrazec, ki vsebuje vse podatke, potrebne za popolno prijavo.*

Kandidati bodo o izbiri pisno obveščeni najkasneje v roku 60 dni po opravljeni izbiri. O izbiri uradnika bo izdan sklep, ki bo vročen izbranima kandidatoma, ostalim kandidatom pa bo vročen sklep, da niso bili izbrani.

Obvestilo o končanem izbirnem postopku bo objavljeno na spletnih straneh portala »GOV.SI« (<https://www.gov.si/zbirke/delovna-mesta/>).

Informacije o izvedbi natečaja daje Petra Golob (Kadrovik V, telefonska številka 02/2208-473).

**Srečko ĐUROV**

**NAČELNIK**

*V besedilu predmetnega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.*